Moni suomalainen ei ole koskaan maistanut aitoa siideriä, joka on aivan eri tuote kuin markettien juomat, sanoo siideriaktivisti – Näistä piirteistä eron huomaa

Harri Ahola haluaa, että suomalaiset ymmärtäisivät, mitä aito siideri on.

Siinä niitä omenoita mollottaa, isompia ja pienempiä, vaaleanvihreitä, punaisia ja lähes luumumaisen violetteja. Kiihkein satokausi Puolakan tilalla Vihdissä on jo loppunut, mutta puissa on vielä syys- ja talviomenoita. Kaikkiaan hedelmäpuita on pihapiirissä satakunta, ja omenalajikkeitakin 50 erilaista.